ડો. ગોરધન એન. પટેલ અમેરિકાના ખ્યાતનામ વૈજ્ઞાનિક છે. ઇંગ્લેન્ડની બ્રિસ્ટલ યુનિવર્સિટીમાં પીએચ.ડી.ની ડિગ્રી મેળવ્યા પછી 1974થી અમેરિકાને પોતાનું કાર્યક્ષેત્ર બનાવ્યું. હાલ ન્યુ જર્સીમાં જે. પી. લેબોરેટરીનું સંચાલન કરે છે. વિશ્વ લેવલે તેઓનાં સંશોધનો અત્યંત જાણીતાં છે. ત્વરિત એકસ-રે ફિલ્મની શોધ, આરોગ્ય સૂચવતાં સ્ટિકર, પ્લાસ્ટિક પર પ્લેટિંગની શોધ જેવી 55થી પણ વધારે શોધોના તેઓ પેટન્ટ ધરાવે છે. આપણા માટે ગર્વની બાબત તો એ છે કે તેઓ પાટણ જિલ્લાના મણુંદના વતની છે. કેરી કરતાં ગોટલીમાં આરોગ્યપ્રદ ગુણો હજાર ગણા વધારે છે. આ તેઓનું આગવું સંશોધન છે. ગુજરાતીઓ કેરી ખૂબ ખાય છે પણ હવે ગોટલીને ફેંકી ન દેતાં તેને વધારે પ્રમાણમાં ખાવી જોઈએ.